### Beslutning

Godkendt.

Afbud: Ludvig Brandt, Zelma Paulsen (Stedfortræder: Ingrid Bertelsen)

### Sagsfremstilling

## Resume og sagens baggrund

Som følge af ændringer i vandforsyningsloven samt betalingsloven sendes taksterne for vandselskaberne og spildevandsselskaberne til godkendelse hos Kommunalbestyrelsen. Det er en ændring fra tidligere år, hvor der har været en administrativ godkendelse.

Der er tale om en legalitetskontrol og i den forbindelse har PWC gennemgået beregningerne og på baggrund heraf udarbejdet en erklæring pr. selskab, der tilkendegiver revisors vurdering omkring overholdelse reglerne.

Den 1. november har Kalundborg Forsynings bestyrelse godkendt taksterne for vandselskaberne og spildevandsselskaberne gældende for 2025.

## Indstillinger

Direktøren indstiller, at takster for Kalundborg Forsynings vandselskaber og spildevandsselskaber gældende for 2025 godkendes.

## Behandling

Økonomiudvalget, Kommunalbestyrelsen.

## Sagsfremstilling

Med ændring af lovgivning skal Kommunalbestyrelsen fra 2025 godkende Kalundborg Forsynings takster for selskaberne spildevand, vand, overfladevand samt rens. Godkendelsen er ikke i forhold til taksternes størrelse men en legalitetskontrol i forhold til overholdelse af reglerne omkring beregning af taksterne. Kalundborg Forsynings revision har gennemgået beregningerne og deres vurdering fremgår af sagen samt med erklæringer vedhæftet som bilag til sagen.

**For selskabet spildevand** har PWC kontrolleret, at der er overensstemmelse mellem indtægterne, mængderne og taksterne. De samlede indtægter, opgjort efter det vedtagne takstoplæg for 2025, overholder som udgangspunkt ikke den økonomiske ramme for 2025, da der er en overdækning på 0,2 mio.kr. Omkostningerne forbundet med tillægget forventes afholdt i løbet af 2025 og PWC vurderer dermed., at det er i overensstemmelse med §37 i ØR-bekendtgørelsen, der forventes at træde i kraft 1. januar 2025.

Taksten er 48,98 kr./m3 på trappemodellens trin 1

**For selskabet vand** har PWC kontrolleret, at der er overensstemmelse mellem indtægterne, mængderne og taksterne. De samlede indtægter, opgjort efter det vedtagne takstoplæg for 2025, overholder som udgangspunkt ikke den økonomiske ramme pga. en overdækning på ca. 5 mio.kr. Omkostningerne forbundet med tillægget forventes afholdt i 2025 og PWC vurderer dermed, at det er i overensstemmelse med §37 i ØR- bekendtgørelsen, som forventes at træde i kraft 1. januar 2025.

Taksten for primære forbrugere er 11,70 kr./m3 og 15,76 kr./m3 for forbrugere bosiddende på Sejerø

**For selskabet overfladevand** har PWC kontrolleret, at der er overensstemmelse mellem indtægterne, mængderne og taksterne. De samlede indtægter, opgjort efter det vedtagne takstoplæg for 2025, overholder den økonomiske ramme for 2025, da der forventes en underdækning på ca. 4 mio.kr.

Taksten er 2,70 kr./m3 for ubehandlet vand, Tissøklub. 5,40 kr./m3 for ubehandlet vand, øvrige samt 9,40 kr./m3 for behandlet vand.

**For selskabet Rens** har PWC kontrolleret, at der er overensstemmelse mellem indtægterne, mængderne og taksterne. De samlede indtægter, opgjort efter det vedtagne takstoplæg for 2025, overholder som udgangspunkt ikke den økonomiske ramme, da der er en overdækning på 3 mio.kr. Omkostningerne forbundet med tillægget forventes afholdt i løbet af 2025 og PWC vurderer dermed., at det er i overensstemmelse med §37 i ØR-bekendtgørelsen, der forventes at træde i kraft 1. januar 2025

Taksten er 8,44 kr./m3 på trappemodellens trin 1

## Økonomiske konsekvenser

Sagen har ikke økonomiske konsekvenser for Kalundborg Kommune.

### Sagens forløb

20/11/2024 Økonomiudvalget
Anbefales.

Afbud: Ziggy Johnsen